Document ID: /fineweb-2-swissfilter-quality_10-filterrobots/filtered/02686.jsonl.gz/31

Edward maya feat vika jigulina sunt pe locul 3 de ceva vreme deja. Si ei sunt tot romani. ;)
Inna în topul muzical elvețian, actualizat
Inna în topul muzical elvețian, actualizat
Actualizare 18 mai: Inna urcă tot mai sus în topuri: locul 17 în topul elvețian și locul 3 în topul Radio 105.
Piesa „Hot” a româncei Inna atinge, după doar două săptămâni, poziția 32 în topul Swiss Charts - Single Top 75.
Primul single al albumului de debut ce poartă același nume, „Hot”, a fost nominalizat la categoria „Cea mai bună melodie internaţională” în cadrul ceremoniei Premiilor Eska. În toamna anului 2009, Inna obţinea un trofeu la premiile MTV Europe Music Awards, la categoria „Cel mai bun interpret român”.
La începutul anului 2010 piesa „Hot”, care cucerise deja Spania, Belgia și Olanda, câştiga prima poziţie în clasamentul Hot Dance Airplay din S.U.A., Inna devenind prima cântăreaţă româncă care reuşeşte o astfel de performanţă.
Inna (16 octombrie 1986), pe numele ei adevărat Elena Alexandra Apostoleanu, este o tânără originară de pe țărmurile Mării Negre, care a apărut de nicăieri și a scos cea mai fredonată, ascultată și difuzată piesa a toamnei anului 2009. „Cânt de-o viață și totuși mai am atâtea de învățat. Cânt muzică de toate felurile și mă adresez tuturor categoriilor de persoane” declara recent artista.
Piesa „Hot” a fost compusă de cei de la Play & Win, trei băieți talentați de la un studio de înregistrări din Constanța. Videoclipul piesei poate fi urmărit mai jos.